HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Jumalan äänen kuuleminen. Osa 2
Tervetuloa ohjelman pariin! Olen ohjelman isäntä Hermes Falcao Jr.
Tänään jatkamme opetusta Jumalan äänen kuulemisesta.
Se on kristitylle elintärkeää.
Ellet tänään tunne Jumalan ääntä, -
ellet osaa tunnistaa ja erottaa Hänen ääntään, -
tulet eksytetyksi. Maailmassa on paljon eksytystä.
Raamattu puhuu käärmeestä, joka pettää koko maailman.
Kuten aiemmin mainitsin, ääniä on kolme.
Kerrataan ne. Jumalan ääni, ihmisten ääni ja paholaisen ääni.
Kun alkaa kuunnella Jumalan ääntä Sanasta ja muualta, -
pystyy kestämään vihollisen kaikki hyökkäykset.
Pystyy vaeltamaan voitossa, jonka Raamattu meille lupaa.
Jeesus: "Maailmassa teillä on vaivoja, silti iloitkaa: olen voittanut maailman"
Jos alkaa opetella, miten kuulla Jumalan ääni, -
saa tarvittavia ohjeita ja tarvittavaa viisautta.
Saa tietoa Hengen asioista, -
ja niin saa kosketuksen voitosta ja voi vaeltaa voitossa, jonka Jeesus hankki.
Raamatun lisäksi on myös muita tapoja, joilla Jumala puhuu.
Yksi on sisäinen todistus Pyhältä Hengeltä.
Sisäinen todistus Pyhältä Hengeltä.
Raamattu sanoo Room. 8:16:ssa: -
"Henki itse todistaa meidän henkemme kanssa, -
että me olemme Jumalan lapsia."
Voit olla samaa mieltä kanssani, että elämän tärkein asia -
ei ole talo, auto tai rahasumma pankkitilillä.
Toki ne ovat kivoja ja hyviä asioita. Ne eivät silti ole tärkeimpiä asioita.
Tärkein asia elämässä on ikuinen elämä. Pelastusvarmuus, -
jonka vain Jeesus voi antaa.
Sen jälkeen kun kaikki on sanottu ja tehty, kuka välittää, -
millaista autoa ajoit tai millaisessa talossa asuit, jos päädyt helvettiin.
Kuka välittää mistään tässä elämässä, jos päätyy helvettiin?
En väitä, etteivätkö ne asiat ole tärkeitä. Mutta niillä ei ole väliä -
verrattuna ikuisuuteen.
Tiedämme olevamme pelastuneita, -
koska Jumalan Henki todistaa sisällämme, että olemme pelastuneita.
Kun annoit elämäsi Jeesukselle, sait sisäisen todistuksen.
Jumalan henki todistaa hengessäsi, että olet pelastunut.
Voit sanoa olevasi pelastunut, koska annoit elämäsi Jeesukselle -
ja siinä hetkessä sait Hengeltä sisäisen todistuksen, -
että olet Jumalan lapsi, uudesti- syntynyt ja matkalla taivaaseen.
Monet teistä eivät sano olevansa pelastuneita, koska joku profetoi, -
kertoi tai saarnasi sinulle.
Tai joku laski kätensä päällesi ja sanoi, että olet pelastunut.
Tai sinut voideltiin öljyllä ja pelastuit.
Tiedät olevasi pelastunut, koska hengessäsi on todistus siitä.
Esitän kysymyksen saadakseni teidät ajattelemaan ja miettimään.
Jos tiedät tärkeimmästä asiasta, pelastumisesta, -
koska hengessäsi on todistus, -
miten paljon enemmän Jumalan Henki tahtoo -
todistaa hengessäsi elämän muista asioista?
Miten paljon enemmän Jumalan Henki todistaa hengellesi -
urastasi, bisneksistäsi, talousasioista, talostasi, -
perheestäsi, avioliitostasi, seura- kunnastasi ja kaikesta elämässä?
Kaikkiin siirtoihin tulee todistus.
Jotkut katsojat ovat voineet kokea elämässään hetkiä, -
että olette saaneet tietoa hengessänne.
Sitä on vaikea edes selittää.
Jumalan Henki voi kehottaa: "Älä mene. Älä ole tuon henkilön kanssa.
Älä mene tuohon seurakuntaan. Tee tämä. Tee tuo."
Se ei tunnu täällä vaan hengellisessä ihmisessä.
Jumala kommunikoi omiensa kanssa Pyhän Hengen kautta.
Jeesus sanoi: "Minä menen pois -
mutta lähetän teille Puolustajan.
Totuuden Hengen, jota maailma ei voi ottaa vastaan."
Kun ymmärrämme sen, -
tunnustamme Jumalan Hengen sisäisen läsnäolon meissä.
Tulee Hengen varmuus ja todistus elämän asioista.
Aivan kuin on Hengen todistus pelastuksesta, -
tulee Hengen todistus bisnes- siirrosta, päätöksestä elämässä: -
Ostaako taloa vaiko ei? Ostaako autoa?
Joskus yksinkertaisista elämän asioista.
Mitä enemmän oppii antautumaan sisäiselle äänelle, -
Pyhän Hengen äänelle hengessäsi, -
sitä enemmän vaeltaa totuudessa. Sitä enemmän tulee siunauksia.
Tulet kosketuksiin Jumalan Hengen äänen kanssa -
ja alat totella Hänen sanojaan.
Osa teistä tietää, mistä puhun, -
sillä Jumalan ääni on puhunut henkeenne mutta ette totelleet -
ja niin epäonnistuitte. Jokin meni pieleen.
Osa uskovista odottaa Jumalan tekevän jotain, -
mutta Jumala on jo laskenut tahtonsa henkeenne.
Se on yksi asia, jonka opimme, kun menemme syvemmälle Jumalaan.
Kun iloitsemme Herrassa, Hän antaa meille sydämen haluja.
Alamme haluta sitä, mitä Hän haluaa.
Emme halua lihallisia asioita. Haluamme asioita, jotka vastaavat -
Jumalan halua meitä kohtaan, Hänen suunnitelmiaan ja tahtoaan.
Hänen unelmiaan meissä Pyhän Henkensä kautta.
Silloin antaa Pyhän Hengen elää Jeesuksen elämää kehomme kautta.
Hän silloin kertoo, mikä on oikein ja väärin.
Hän antaa viisautta henkeesi. Tiedät varmasti, mitä pitää tehdä.
Se on avainviisautta.
Sisäinen todistus Hengessä.
Annan nyt vihjeen.
Monet uskovat sivuuttavat sen. Miksi?
Se on yksinkertaista mutta syvällistä.
Kerron, miksi. Koska se ei ole -
Jumalan epätavallinen tai yliluonnollinen tapa puhua.
Se on yliluonnollinen, mutta se ei ole mitään näyttävää.
Sitä ei pidetä sellaisena, sillä se on kuin sisäinen tuntemus.
Siten uskovat kokevat kehotusta sisällään, mutta he sivuuttavat sen, -
sillä ei ole ukkosenjylyä, salamointia, sadetta, -
tulta, tuulta eikä ääntä.
Se on pieni, hiljainen, sisäinen ääni.
Mutta jos se on Jumalan ääni, se on tärkeää.
Olen oppinut elämässäni, että kaikki, mitä Jumala sanoo, on hyvin tärkeää.
Se on arvokasta, ja meidän tulee kuunnella ja totella. Se voi olla uni.
Se voi tulla Raamatun tai profetian kautta.
Millä tavalla Hän valitseekin puhua.
Meidän tulee kuunnella ja totella sitä, sillä se on tärkeää.
Jumala ei aina puhu profetian kautta, mutta Hän antaa sisäisen todistuksen.
Tottele sitä, mitä Jumalan Henki sanoo hengessä. Se on tosi tärkeää.
Jotkut itse asiassa saattavat kuulla profetian, -
joka ei ole linjassa Jumalan kanssa. Henkesi sanoo, ettei se ole Jumalasta.
Älä käsitä väärin. Uskon profetoimiseen. Se on totta.
Olen saanut profetioita, jotka ovat toteutuneet.
Olen profetoinut asioita, jotka ovat toteutuneet. Tiedän, että se on totta.
Mutta pitää ymmärtää, että Hengen sisäinen todistus antaa erottelukykyä.
Jos kuulee Jumalan äänen hengessään, kiinnitä siihen huomiota.
Muuten kärsit seurauksista.
On olemassa myös eräs toinen tapa, jolla Jumala puhuu.
Käymme nyt tauolla. Katkon jälkeen kerron muista tavoista.
Yleisistä tavoista Raamatussa ja kokemusmaailmassamme.
Sitten rukoilemme puolestasi. Uskon Jumalan siunaavan sinua.
Uskon, että ihmisiä oppii nyt kuulemaan Jumalan äänen, -
tunnustamaan Hänen äänensä ja pitämään sitä voimallisimpana.
Herra sinua siunatkoon, kun katsot videoita ihmeistä kansakunnissa.
Sitten puhutaan lisää ja rukoillaan.
Jumalan voima, tule naisen polviin.
Nuhtelen reumaa Jeesuksen nimessä.
Käsken sairauden lähteä hänestä tässä hetkessä!
Reuma, lähde Jeesuksen nimessä! Kipu, lähde Jeesuksen nimessä!
Ei enää. Jeesuksen nimessä, lähde!
Tulit kokoukseen kivun kanssa. - Joka päivä.
Joka päivä kipua kahdeksan vuotta.
Se on poissa.
Poissa.
Sillä lailla.
SOKEA SAA NÄÖN
Kaksi silmää.
Montako sormea?
Yksi. Kaksi. Kolme. Viisi.
Sillä lailla, Jeesus!
Herra avasi hänen sokeat silmänsä.
Kauanko sinulla oli tämä ongelma? - Kolme vuotta.
Hän ei ollut nähnyt kolmeen vuoteen. - En nähnyt lainkaan.
Et nähnyt etkä pystynyt laskemaan. Nyt näet normaalisti. - Niin.
Kunnia Jeesukselle!
Jeesus avaa sokeita silmiä yhä.
Mies ei ollut nähnyt kolmeen vuoteen.
Nyt hän näkee normaalisti.
Se on ristin voima.
RAMPA 10 VUOTTA
Miten voit? Jeesuksen nimessä, kiitos Herra.
Jeesuksen nimessä. Herra, kiitän voimastasi ja kirkkaudestasi.
Kosketa häntä nyt, Herra, kokonaan.
Kirkkautesi, Herra. Jeesuksen nimessä, tule täysin terveeksi.
Jeesuksen nimessä.
Miltä tuntuu?
Voitko hyvin?
Pystyitkö tähän aiemmin? - En.
Kauanko sitä kesti? - Kymmenen vuotta.
Kymmenen. Pystyit kävelemään vain tämän avulla? - Niin.
Miksi? - Koska polveni olivat tosi kipeät.
Mitä tapahtui? Mitä tunsit? - Kuin sähkövirta olisi mennyt läpi.
Sähkövirta oli Jumalan voima.
Voitko hyvin? - Tosi hyvin.
Sillä lailla, Jeesus!
Halleluja!
Jeesus parantaa sairaita vielä tänäänkin! Hän elää!
Voit viedä kainalosauvan Amerikkaan.
Selvä. Vien sen Amerikkaan.
Kunnia Jumalalle!
Ylistys Jumalalle! On ihmeellistä, että saamme todistaa Jumalan liikkuvan.
Sanon sen Jumalan kunniaksi.
Saamme todistaa sitä kaikkialla, missä kuljemme. Se on etuoikeus ja kunnia.
Herra vahvistaa julistamamme Sanan. Hän koskettaa, vapauttaa ja parantaa.
On etuoikeus kokea se. Se on ihmeellistä.
Se on rukousvastaus ja vastaus myös kuuliaisuuteen Pyhälle Hengelle.
Puhumme Jumalan äänestä.
Tahdon teidän ajattelevan vielä yhtä tapaa Jumalan äänestä.
Numero 1 oli Hänen Sanansa. Numero 2 sisäinen todistus.
Numero 3: Hän voi puhua unien kautta.
Se on kiintoisa tapa, -
sillä ihmisen ei siinä tarvitse tehdä muuta kuin nukkua.
Se on siunaus. Ei tarvitse pinnistellä eikä ponnistella.
Ei tarvitse tehdä mitään muuta kuin levätä.
Se on ihanaa. Joskus Jumala puhuu minulle unessa nukkuessani.
En tiedä, millaisessa seurakunnassa vartuit ja oletko sellaisesta lainkaan.
En nyt puhu siitä. Mutta jotkin seurakunnat eivät usko uniin.
He sanovat, että meillä on Raamattu. Emme tarvitse unia.
Raamatusta kuitenkin näemme, että Jumala on aina puhunut unien kautta.
Hän puhui Joosefille 1. Moos. kirjassa.
Hän puhui Joosefille, Jeesuksen isälle maan päällä.
Hän ei ollut Jeesuksen biologinen isä mutta isä maan päällä.
Jumala puhui Joosefille paljon unien kautta Matteuksen evankeliumissa.
Joosef kihlasi Marian ja tahtoi ottaa hänet vaimokseen.
Maria olikin raskaana. Voit kuvitella, mitä Joosef siinä tilanteessa kävi läpi.
Luemme sen. Pidämme sitä helppona, sillä tiedämme, miten kertomus meni.
Mutta kuvittele itsesi miehenä Joosefin tilalle.
Olet siinä kulttuurissa. Tämän päivän kulttuurissakin, -
jos joku on kihloissa mutta toinen onkin raskaana.
Mies sanoo: "En halua sinua enää. Mene tiehesi."
Niin Joosefkin aikoi. Hän halusi jättää Marian hiljaisesti, -
sillä hän ei halunnut olla missään tekemisissä tämän kanssa.
Mutta Raamattu kertoo, että Joosefin nukkuessa -
Herran enkeli ilmestyi hänelle ja sanoi: "Joosef, -
älä pelkää ottaa Mariaa vaimoksesi, sillä, se mikä hänessä on, -
on siinnyt Pyhästä Hengestä."
Joosef näki unen, ja sen ansiosta -
hän pystyi ottamaan Marian vaimoksi ja kasvattamaan Jeesuksen.
Hän pystyi elämään täyttäen Jumalan suunnitelman.
Se oli unen ja hänen kuuliaisuutensa ansiota.
Joosefilla ei ollut Raamattua eikä sisäistä todistusta.
Tai ehkä hänellä oli sisäinen todistus, mutta uni oli avain, -
joka toi Jumalan äänen hänen elämäänsä.
Kun Herodes aikoi tappaa Jeesuksen, miten Jumala pelasti tämän hengen?
Hän puhui Joosefille unessa. Herran enkeli ilmestyi ja sanoi: -
"Ota vaimo ja lapsi ja lähde Egyptiin, -
koska lapsi halutaan tappaa."
Hän meni Egyptiin ja täytti Herran Sanan.
Egyptissä Jumala lähetti aikanaan hänelle uuden unen: -
"Ne, jotka yrittävät tappaa lapsen, ovat kuolleet. Voitte palata."
Kuuntele.
Jeesuksen pako Egyptiin ja paluu Egyptistä tulivat unien kautta.
Herra siis ohjasi ja johdatti Joosefia unien kautta.
Sama voi tapahtua sinulle. Ole kuitenkin varovainen.
Tutki, koettele ja rukoile, -
ovatko unet Jumalasta.
Jotkut unet ovat lihallisia.
Ne ovat luonnollisia unia.
Söi liikaa pitsaa tai lihaa. Sitten näki jotain unta.
Puhun nyt leikilläni.
Mutta tahdon sanoa, että Jumala voi puhua myös unen kautta.
Se voi olla varoitus, rohkaisu tai ennustus.
Jumala voi puhua unien kautta. Hän puhui Raamatussa. Sitä tapahtuu yhä.
Hän puhuu aina linjassa Sanansa kanssa.
Jos uni ei ole linjassa Hänen Sanansa kanssa, hylkää se.
Mutta muista.
Kiinnitä tarkasti huomiota uneesi. Se voi hyvin olla Jumalalta.
Mitä jos Joosef olisi sanonut: "En usko uneen"?
"Jeesus yritetään tappaa. Minä jään tänne.
Ei minun tarvitse kuunnella unia. Enkeli ilmestyi, mutta mitä siitä?"
Ei. Kyse oli elämästä ja kuolemasta. Hänen piti totella.
Kyse oli lapsesta, Jeesuksesta.
Meillä on evankeliumi, koska Joosef oli kuuliainen unelle.
Muuten Jeesus olisi kuollut. Tietenkään niin ei tapahtunut, -
mutta kiitos Jumalalle unista.
On myös muita tapoja, joilla Jumala puhuu.
Yksi on korvin kuultava Jumalan ääni.
Voiko kuulla korvin? Voi.
Jumala puhui Aadamille. "Aadam, missä olet?"
Se oli korvin kuultavaa.
Raamatussa on monia tapauksia, jossa Jumala puhui korvin kuultavasti.
Paavali oli tiellä Damaskokseen. Hän kohtasi Jeesuksen.
Hän kuuli Jumalan äänen selvästi ja korvin kuultavasti.
"Saul, Saul, miksi vainoat minua?" Tämä kysyi: "Kuka olet, Herra?"
Jumala voi puhua korvin kuultavasti.
Hän voi puhua hengessäsi, Sanansa kautta ja unien kautta.
Älä ikinä vähättele sitä sanoen: "Sillä ei ole merkitystä.
Tämä on lähtöisin itsestäni. Tämä on vain uni.
Mieleni tepposia."
Kiinnitä tarkkaa huomiota, sillä joskus Jumala todella puhuu.
Sinun pitää virittäytyä ja sanoa: "Haluan kuulla, mitä sanot -
ja millä ikinä tavalla puhutkin. Tahdon kuulla äänesi.
Tahdon tietää, että vaellan tahdossasi.
Että valitsen oikean uran itselleni.
Että valitsen oikean aviopuolison.
Että valitsen oikean palvelutyön.
Että valitsen oikean asian tehdä Pyhän Hengen johdatuksessa."
Kun kuulee Hänen äänensä, Hän ottaa vastuun sanomisistaan.
Se on ihana asia Jumalan äänestä.
Kun Hän puhuu ja sinä olet kuuliainen, se ei ole sinun vastuullasi enää.
On Hänen vastuullaan toteuttaa Sanansa. Raamattu sanoo, -
että Hän valvoo Sanaansa toteut- taakseen sen. Se on voimallista.
Sinä olet kuuliainen. Hänen on vastuu elämäsi ylle puhutusta Sanasta.
Mahtavaa, eikö?
Tahdon rukoilla kanssasi nopeasti.
Puhun vielä Jumalan äänestä sekä muista asioista ensi jaksossa.
Rukoilen, että Jumala koskettaa elämääsi ja avaa korvasi.
Isä, kiitän Jeesuksen nimessä jokaisesta, joka kuulee ja katsoo.
Kiitos Jeesuksen nimessä, että annat kuulua äänen Taivaasta.
Suo heidän kuulla. Anna heille korvat kuulla, mitä Jumalan Henki sanoo nyt.
Pyydän Jeesuksen nimessä avoimia korvia.
Pyydän, että häiriötekijät murtuvat. Pyydän selkeyttä.
Pyydän vapautta katsojille ja demonihenkien sitomille.
Pyydän Jeesuksen nimessä: Vapauta heidät Pyhän Henkesi voimalla.
Jeesuksen nimessä käsken paholaisen linnakkeiden poistua, -
kun katsot tätä. Julistan vapautta hengessäsi Jeesuksen nimessä.
Mielen vapautta Jeesuksen nimessä.
Julistan vapautta kuulla Isän äänen Jeesuksen nimessä.
Käsken kaikkien häiriötekijöiden murtua.
Kaikkien esteiden, kaiken epäuskon ja vihollisen valheiden -
pitää murtua Jeesuksen nimessä.
Rukoilen, että äänesi tulee kuulluksi koko sukupolvessa, joka tätä katsoo.
Koko sukupolvessa, jolla on Sinun äänesi kuulemisen nälkä.
Olkoot he vapaita. Tulkoon äänesi kuulluksi selvästi ja tarkoituksella.
Jeesuksen nimessä rukoilen. Aamen.
Meillä on verkossa koulu, johon kannatta osallistua.
Kursseille on ilmoittautunut ihmisiä eri maista.
He tutkivat Sanaa, oppivat Jumalan äänen kuulemisesta, -
Jeesuksen verestä, parantavasta voimasta ja profetoimisesta.
Rohkaisen myös ryhtymään kumppaniksi ja lahjoittajaksi.
Voit tulla kumppaniksi, missä ikinä oletkin.
Niin autat evankeliumia leviämään kokoussarjojen, konferenssien, -
tv:n ja muiden mediakanavien kautta. Autat myös köyhiä. Kiitämme teistä.
Lähetä meille palautetta. Ole paikassa, jossa kuulet Jumalaa.
Siunausta! Olet rakas.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz